Europos viršūnių nacionalinis parkas

Europos viršūnių nacionalinis parkas () – saugoma gamtos teritorija šiaurės Ispanijoje, Kantabrijos, Astūrijos ir Leono provincijose, Kantabrijos kalnuose. Įsteigtas 1918 m. karaliaus Alfonso XIII įsakymu – tai pirmasis nacionalinis parkas šalyje. «Ley, de 24 de julio de 1918, de declaración del Parque Nacional de Covadonga» . Gaceta de Madrid. 1918. Iki 1995 m. vadintas Kovadongos kalnų nacionaliniu parku. 1995 ir 2014 m. išplėstas. Nuo 2003 m. – UNESCO biosferos rezervatas.

Parke saugomas tankiais ąžuolų, uosių, kaštainių, kėnių, pušų miškais apaugusių kalnų masyvas – jų pagrindą sudaro vadinamosios Europos viršūnės (Picos de Europa), iškylančios iki 2648 m. Išlikę daug retų rūšių, retai kur sutinkamų kitur Pirėnuose: kurtinys, avėdra, rudasis lokys, pirėninė gemzė, ispaninis ožys, pilkoji kurapka, pilkasis vilkas (iberinis porūšis), alpinė rozalija, šernas ir kt.Fauna Parko teritorija teka Devos upė.

Iš lankytinų parko objektų paminėtini: Fuente Dė ledyninis cirkas (su funikulierių trasa), ledyniniai Kovadongos ežerai, Kareso kalnų trasa (per vaizdingus tarpeklius, olas), šventasis Kovadongos šaltinis su koplyčia, Švč. Kovadongos Mergelės bazilika, Kangas de Oniso tiltas (XIV a.) ir kt.

 Šaltiniai 

Kategorija:Ispanijos nacionaliniai parkai